VS000563
Datum: 1992-08-10T02:00:00.000+02:00
datum_sodbe_i_stopnje: 1997-03-03T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe okolčja in stegnenice in njihove posledice - poškodbe kolena in goleni in njihove posledice
fischer: hudi primeri
odskodnina: 6000000 SIT
opombe: II Ips 306/98. Reviziji tožeče stranke je bilo delno ugodeno in je bila odškodnina za ZŽA zvišana s 3.000.000,00 SIT na 3.500.000,00 SIT.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 35 do 40 let

Škodni dogodek

Nesreča pri delu

Poškodba

Večkratni prelom v področju zgornje razširitve levega stegna in tik pod njo, malenkostna kostna odrgnina koničastega izrastka leve koželjnice, izliv tekočine v levo koleno ter stisnjenje živca medianusa v področju levega zapestja.

Telesne bolečine

2000000 SIT Trajne hude 6 dni, občasne hude 8 dni, trajne srednje močne 17 dni, občasne srednje močne 21 dni, trajne zmerne 7 tednov in občasne pojemajoč zmerne bolečine 7 tednov.

#### Hospitalizacija

21 dni. 7 dni je bil ponovno v bolnici zaradi odstranitve OSM materiala.

#### Ambulantno zdravljenje

67 krat je bil na ambulantnih fiozioterapevtskih vajah.

#### Rehabilitacija

V zdravilišču je bil 1 mesec zaradi fizioterapevtskih ukrepov.

#### Nevšečnosti med zdravljenjem

7 dni je bil v bolnici delno vezan na strežbo medicinskega osebja in na opravljanje higienskih opravil v prisotnosti drugih poškodovancev. Na berglje se je opiral 8 mesecev, nato je 1 mesec uporabljal eno bergljo in še po odstranitvi OSM materiala 8 tednov, na levici je imel dokomolčno mavčevo longeto 6 tednov. 67 krat je bil na ambulantnih fiozioterapevtskih vajah.

## Strah

300000 SIT Primarni strah ni bil izjemno intenziven in dolgotrajen, strah za izid zdravljenja pa je trajal 3 mesece.

## Zmanjšanje življenjske aktivnosti

3500000 SIT Tožnik je popolnoma in dokončno izgubil možnost, da opravlja svoje poklicno delo, pri čemer je - rojen je leta 1954 - v najbolj delovno produktivnih letih. Poškodba leve okončine v kolku in kolenu mu preprečuje vsako intenzivnejšo aktivnost. Zaradi posledic obravnavane poškodbe je tožnik neroden pri hoji po petah, ne zmore globokega počepa, ostala mu je omejena gibljivost levega kolka v vseh smereh in omejena gibljivost kolena. Zato je njegova hoja upočasnjena oz. hitre hoje ne zmore več, kakor tudi hoje po petah ne. Ne zmore hoje po lestvi, težko hodi po stopnicah. Izvedenec ocenjuje, da znaša tožnikovo zmanjšanje življenjskih aktivnosti 20%.

## Skaženost

200000 SIT Poslabšani videz leve noge, ki tožnika prizadeva zlasti poleti, ob nošnji kratkih hlač.

---

ZOR člen 200, 203